Vynechaná menštruácia pri antikoncepcii
Dobrý deň, 3 mesiace užívam Vreyu, v piatok som dobrala tretí blister antikoncepcie,menzes mi prvé dva razy pri antikoncepcii prišiel vždy v utorok,čiže na 4tý deň, no teraz je už 5ty deň a menzes stále nikde. Počula som vraj má vždy chodiť pri HAK načas.Treba kontaktovať lekára alebo robiť test?
Dobrý deň
Ďakujeme za Vašu otázku
Pri užívaní antikoncepcie Vreya sa môže stať, že počas intervalu bez užívania tabliet nemusí dôjsť ku krvácaniu z vysadenia. Ak sa antikoncepcia Vreya užívala správne, tehotenstvo je nepravdepodobné. Ak sa však tablety neužívali pravidelne pred prvým vynechaným krvácaním alebo ak nedošlo ku krvácaniu z vysadenia dvakrát po sebe, musí sa pred ďalším užívaním antikoncepcie vylúčiť tehotenstvo. V prípade podozrenia na tehotenstvo odporúčam vykonať
tehotenský test
.
Prajem pekný zvyšok dňa
S pozdravom, PharmDr. Lucia Kubáňová